Үҙәк республика конкурстары , күргәҙмәләр , байрамдар , ижади саралар уҙғара , улар араһында : « Мин сәнғәт донъяһына инәм » республика үҙешмәкәр – һынлы сәнғәт ижади конкурсы , « Тере һүҙ » тасуири уҡыусылар бәйгеһе , « Тере бумала » һүрәттәр конкурсы , « Илһам » мода театрҙары конкурсы , « Һүҙ сәнғәте » әҙәби эштәр бәйгеһе , « Халыҡ ынйылары » халыҡ ижады фестивале һәм « Йөрәктән-йөрәккә » етем балалар өсөн хәйриә акцияһы . 25 йыл эсендә Уҡыусы йәштәрҙең республика мәҙәниәт үҙәгенең ижади сараларында 30 меңдән ашыу студент һәм педагогик хеҙмәткәр ҡатнашҡан .